Trump vs. Biden: Românii au pariat sume record pentru viitorul președinte.
Joe Biden este favorit la casele de pariuri. Românii au mizat sume record pentru viitorul preşedinte al Statelor Unite. La începutul campaniei, Trump şi Biden aveau cote egale.
Dacă la începutul campaniei cei doi candidaţi aveau cote aproape egale, acum, mizele românilor înclină către Joe Biden. Joe Biden este favorit la casele de pariuri. Cu câteva ore înainte de mult aşteptatul rezultat al alegerilor prezidenţiale din SUA, românii au mizat sume record pentru viitorul preşedinte.Alexandru Ghiurcău, Marketing Specialist la Fortuna Bet, a explicat cum stă situaţia: "Donald Trump era favorit, cu o cotă de 1,80 – 1,90, ceea ce înseamnă că pentru orice 10 pariaţi, ai fi primit 19 lei înapoi, deci un profit de 9 lei, în timp ce Joe Biden avea o cotă de 2, cumva, acelaşi randament financiar. În acest moment, cu câteva ore înainte de închiderea pariurilor, Joe Biden are cotă de 1,66 şi Trump 2,20. Astfel, dacă Donald Trump va ieşi câştigător, cei care au mizat pe victoria lui, îşi vor dubla investiţia. În aceste evenimente politice se întâmplă să avem surprize de cele mai multe ori. Cotele mari pot ieşi câştigătoare. S-a întâmplat asta cu Donald Trump, în 2017, dar şi cu votul de Brexit. Iar sumele pariate nu sunt mici. Având în vedere că am asistat la această creştere pe pariurile sportive, nu ne-am mira să avem o miză record. Am avut mize de ordinul zecilor de mii, plasate pe un singur pariu".